ธอส. จับมือ แสนสิริ ปล่อยกู้บ้านดอกเบี้ยต่ำ
ธอส. ร่วมมือ แสนสิริ เปิดตัวแคมเปญ “บ้านเย็น เป็นเจ้าของง่าย ได้ดอกเบี้ยต่ำ”
29 มี.ค. 2564

นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) และ นายอภิชาต จูตระกูล ประธานที่ปรึกษาผู้บริหารระดับสูง บริษัท แสนสิริ จำกัด (มหาชน) ประกาศความร่วมมือในการทำให้คนไทยมีบ้าน จัดทำแคมเปญ “บ้านเย็น เป็นเจ้าของง่าย ได้ดอกเบี้ยต่ำ” โดย ธอส. จัดทำผลิตภัณฑ์สินเชื่ออัตราดอกเบี้ยพิเศษปีที่ 1 เท่ากับ 1.75% ต่อปี ปีที่ 2 เท่ากับ MRR-3.40% ต่อปี ปีที่ 3 เท่ากับ MRR-2.45% ต่อปี อัตราดอกเบี้ยเฉลี่ย 3 ปีแรก เท่ากับ 2.73% ต่อปีเท่านั้น (ปัจจุบันอัตราดอกเบี้ย MRR อยู่ที่ 6.150% ต่อปี) ผ่อนชำระได้นานสูงสุด 40 ปี
นอกจากนี้ เมื่อซื้อ-โอนบ้านและคอนโดมิเนียมที่มีระบบพลังงานทดแทน หรือระบบช่วยลดการใช้พลังงานไฟฟ้าหรืออุปกรณ์ช่วยลดความร้อนภายในที่อยู่อาศัย เพื่อให้เป็นที่อยู่อาศัยประหยัดพลังงานภายใต้แนวคิด Sansiri Sustainability ในราคาเริ่มต้นตั้งแต่ 1.29 ล้านบาท โดยเริ่มตั้งแต่ไตรมาสที่ 2 ของปี 2564 ติดตามข้อมูลข่าวสารหรือสอบถามรายละเอียดเพิ่มเติมได้ที่ www.ghbank.co.th หรือศูนย์ลูกค้าสัมพันธ์ (Call Center) โทร 0-2645-9000 หรือ Facebook Fanpage ธนาคารอาคารสงเคราะห์ และ Application : GHB ALL